Diari Oficial de la Generalitat Valenciana


Sumari del DOGV 3358, del 26-10-1998 (1998/8483)

Recurs ordinari número 884/97. Notificació de resolució.
--------------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/8483


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número 884/97. Notificació de resolució. [1998/A8483]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal notificar la resolució del recurs ordinari amb número de referència interna R.884/97 al senyor Francisco Ruiz Fernández, domiciliat a València, carrer Alabau 14.ª, 14ª.
  
«Resolució
  
Una vegada ha sigut examinat el recurs ordinari formulat pel senyor Plácido López Anegas, en representació de la comunitat de propietaris de l'edifici situat al carrer Alabau, 14 de València, contra la resolució del Servei Territorial d'Arquitectura i Habitatge de València en l'expedient de construcció número V-VS-7108/67 (DPV-186/86).
  
Antecedents de fet
  
Primer
  
El Servei Territorial d'Arquitectura i Habitatge de València va acordar la incoació d'un expedient sancionador d'urgència contra la comunitat de propietaris de l'edifici de protecció oficial situat a València, carrer Alabau número 14, i va comunicar el corresponent plec de càrrec amb imputació de la comissió d'una infracció greu tipificada en l'article 56 del Reial Decret 3.148/1978, de 10 de novembre, per l'incompliment de la part dispositiva de la resolució d'aquest organisme de 3 de maig de 1994.
  
Segon
  
L'instructor de l'expedient sancionador va dictar proposta de resolució en la qual, atés que va considerar que no podien estimar-se les al·legacions efectuades per la comunitat de propietaris, proposava la imposició d'una multa de 50.000 pessetes per la comissió d'una infracció greu tipificada en l'article 56 del Reial Decret 3.148/1978, de 10 de novembre.
  
Tercer
  
El cap del Servei Territorial d'Arquitectura i Habitatge de València va dictar una resolució en la qual va mantenir els fonaments de dret de la proposta i va acordar la imposició d'una sanció pecuniària de 250.000 pessetes per la comissió de la infracció greu de l'article 56 de l'esmentat Reial Decret 3.148/1978, de 10 de novembre.
  
Quart
  
Contra aquesta resolució va interposar un recurs ordinari el senyor Plácido López Anegas, en representació de la comunitat de propietaris de l'edifici situat al carrer Alabau, 14 de València, amb les al·legacions que consten en el recurs i que ací donen per reproduïdes a fi de ser breus.
  
Fonaments de dret
  
Primer
  
Aquesta Direcció General és competent per a la resolució del present recurs ordinari, tant pel que disposen l'article 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que disposa el Decret 65/1991, de 15 d'abril, del Consell de la Generalitat Valenciana (DOGV núm. 1547 de 21 de maig).
  
Segon
  
El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
Tercer
  
Sol·licita la comunitat que recorre el sobreseïment de l'expedient sancionador d'urgència i que s'arxiven les actuacions, ja que considera que s'havia d'haver aplicat la nova Llei 1/1997, de 21 de febrer, pel que estableix la disposició transitòria, atés que no es tipifica en aquesta la infracció que se li imputa; també al·lega la prescripció de la sanció amb la subsegüent nul·litat d'actuacions, i la impossibilitat de realitzar les obres en l'interior de l'habitatge del denunciant per estar deshabitat i oposar-se aquest a la seua realització.
  
El recurs ha de ser desestimat. Quant a l'aplicació de la nova Llei 1/1997, de 21 de febrer, de la Generalitat Valenciana, en aquesta està també tipificada com a infracció greu en l'article 5.7 l'actuació de la comunitat que recorre; és a dir, l'incompliment de les resolucions fermes dictades en procediments administratius comporta una sanció de major graduació que la que s'ha imposat, segons l'article 8.b d'aquesta, per això s'ha aplicat la normativa més beneficiosa per a l'expedientat segons la mateixa disposició transitòria indicada.
  
Quant a la prescripció de la sanció, si fa referència a la que es va imposar per la comissió de la infracció tipificada en l'article 153 B 10 del Reglament d'Habitatges de Protecció Oficial, en el present procediment no és una qüestió que calga dilucidar, ja que es tracta d'un sancionador d'urgència per incompliment de les obres ordenades en la Resolució de 3 de maig de 1994, del Servei Territorial.
  
Quart
  
Ha quedat acreditat per l'informe pericial de 8 de juliol de 1996 la comissió del fet tipificat en l'article 56 del Reial Decret 3.148/1978, de 10 de novembre, com a falta greu, és a dir, l'incompliment dels requeriments que li havien sigut formulats a l'infractor en la resolució dictada en l'expedient sancionador, i en el present cas la comunitat que recorre va incomplir el requeriment efectuat en la part dispositiva de la resolució del Servei Territorial d'Arquitectura i Habitatge de 3 de maig de 1994, en la qual s'ordenava la realització d'obres, establint-se literalment en aquesta que: « ... si s'incomplia l'anterior requeriment es podria instruir un nou expedient sancionador, d'acord amb el que estableix l'article 166 del Reglament d'Habitatges de Protecció Oficial, cosa que s'ha dut a terme atés que l'actuació de la comunitat que recorre configura tal infracció, sense que s'haja acreditat l'oposició del denunciant a la realització de les obres ordenades. Per això cal confirmar la resolució del Servei Territorial d'Arquitectura i Habitatge.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat pel senyor Plácido López Anegas, en representació de la comunitat de propietaris de l'edifici situat al carrer Alabau, 14, de València, contra la Resolució de 28 d'octubre de 1997, del Servei Territorial d'Arquitectura i Habitatge de València, que queda confirmada.
  
Contra la present resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta.
  
Per a la interposició del recurs esmentat serà requisit imprescindible que, prèviament, el recurrent en comunique a aquest òrgan la interposició. Tot això de conformitat amb els articles 57.2.f (en relació amb la disposició addicional onzena de la LRJAP i PAC) i l'article 58 de la Llei de 27 de desembre de 1956, Reguladora de la Jurisdicció Contenciosa Administrativa; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que puga interposar qualsevol altre recurs que estime oportú.